lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr sv es eo lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lv sl de lv fr fr nl en de lv fr fr nl lt lv en nl gl lv lv lv lv lv lv de lv lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Par Jelgavas novada domes priekšsēdētāju ievēlē Madaru Lasmani (papildināta) – ZZ.lv
Vārda dienas svin: Sergejs, Svetlana, Lana
andra.ozola@zz.lv - 19.01.2022 - 18:52
Par Jelgavas novada domes priekšsēdētāju trešdien ievēlēts Madars Lasmanis (LA).
Uz amatu kandidēja arī Ilze Vītola (LZS) un Dainis Liepiņš (LRA).
Lasmanis saņēma desmit balsis, Vītola – četras, bet Liepiņš – trīs. Viens domes deputāts balsojumā atturējies no kāda kandidāta izvēlēšanās.
Jaunievēlētais priekšsēdētājs aicināja deputātus būt vienotiem.
LETA jau ziņoja, ka šovakar sasaukta ārkārtas domes sēde jauna Jelgavas novada domes priekšsēdētāja ievēlēšanai, aģentūru LETA informēja novada pašvaldībā.
5.janvarī no amata tika atbrīvots Jelgavas novada domes priekšsēdētājs Ziedonis Caune (LZS). Sēdē par neuzticības izteikšanu pats Caune nepiedalījās, jo atradās neplānotā prombūtnē. Par viņa atbrīvošanu no amata nobalsoja 11 domnieki, četri bija pret, bet trīs balsojumā nepiedalījās.
Balsojumā nepiedalījās LRA deputāti, “pret” balsoja visi sēdē klātesošie Caunes pārstāvētās Latvijas Zemnieku savienības pārstāvji, izņemot Jāni Poču, kurš atbalstīja domes priekšsēdētāja atbrīvošanu.
Saturs turpināsies pēc reklāmas.
“Par” bija domnieki no Latvijas Zaļās partijas, “Jaunās vienotības”, “Latvijas attīstībai”, Nacionālās apvienības un “Saskaņas” sarakstiem.
Par Lasmani balsoja Artūrs Semjonovs (JV), Emīls Dobrājs (LA), Ēriks Cimermanis (NA), Ģirts Neija (LZP), Irina Dolgova (S), Jānis Kažotnieks (LZP), Jānis Počs (LZS), pats Lasmanis, Oskars Cīrulis (NA) un Uldis Ainārs (JV).
Par Vītolu balsi atdeva Juris Razživins (LZS), Lolita Duge (LZS), Juris Lavenieks (LZS) un pati Vītola. Savukārt par Liepiņu balsoja Vidmants Rinkuns (LRA), Dina Tauriņa (LRA) un pats Liepiņš. No konkrēta kandidāta izvēles balsojumā atturējās bijušais mērs Ziedonis Caune (LZS), savukārt balsojumā nepiedalījās Andris Ozoliņš (LZP).
Saturs turpināsies pēc reklāmas.
Lasmanis bijis triju Saeimas sasaukumu deputāts. Pamata un vidējo izglītību viņš ieguvis Vilces pamatskolā un Valsts Bulduru dārzkopības tehnikumā. Jaunais novada mērs 2002.gadā pabeidzis Latvijas Lauksaimniecības universitāti un ieguvis bakalaura grādu dārzkopībā. 2005.gadā, absolvējot Latvijas Universitātes Bioloģijas fakultāti, ieguvis maģistra grādu dabas zinātnēs, specializējoties entomoloģijā. Politikā Lasmanis iesaistījās 2002.gadā, kad kandidēja 8.Saeimas vēlēšanās no partijas “Jaunais laiks” saraksta. Vēlāk, 2013.gadā, viņš tika ievēlēts Jelgavas novada domē, kur darbojās opozīcijā.
Pēc ievēlēšanas Lasmanis aģentūrai LETA norādīja, ka pateicas saviem kolēģiem par izrādīto uzticību, paužot pārliecību, ka dome spēs kļūt par komandu, kas Jelgavas novadā īsteno ilgi gaidītās pārmaiņas.
Viņš uzsvēra, ka ir atvērts komunikācijai un augsti vērtē sadarbību, tādēļ arī Jelgavas novada domes turpmāko darbu plānots veidot cieņpilna dialoga formā.
Saturs turpināsies pēc reklāmas.
Sarunās pirms balsojuma veikšanas Lasmanis norādīja, ka, tā kā likums neparedz iespējas apvienot darbu domes priekšsēdētāja amatā ar darbu ministrijā, viņš ievēlēšanas gadījumā ir gatavs pamest Pleša padomnieka amatu.
Aktīva debate Lasmaņa kā kandidāta apspriešanas gaitā izveidojās starp bijušo Jelgavas novada domes priekšsēdētāju Ziedoni Cauni (LZS) un Lasmani. Jaunais novada mērs, atbildot Caunem uz jautājumu par paveikto kopš ievēlēšanas vasarā, skaidroja, ka šo sešu mēnešu laikā viņš nav novērojis dialogu, kas būtu bijis vērsts uz novada attīstību. Lasmaņa ieskatā, tieši tādēļ dome bija nonākusi “šādā situācijā”, ka virkne jautājumu ir iekavēti.
“Nevis Lasmanis ir vainīgs, bet tieši jūs, Caunes kungs, esat vainīgs, ka nebijāt spējīgs šo domi vadīt sešus mēnešus un mums ir virkne jautājumu iekavēti, virkne projektu sagatavoti nekvalitatīvi. Tā kā nevajag šo sarunu sākt,” atbildot Caunem uz kritiku, pauda Lasmanis.
Saturs turpināsies pēc reklāmas.
Kā savus pirmos prioritāros darbus priekšsēdētāja amatā Lasmanis minēja budžeta pieņemšanu, skaidras pozīcijas izstrādi domes iespējām atbalstīt cilvēkus energokrīzes apstākļos un Jelgavas novada struktūras reorganizācijas plāna izstrādi.
Domes deputāte Irina Dolgova (S), komentējot kandidātus, izteicās, ka, viņas ieskatā, Vītolai priekšsēdētājas amatam trūkst personīgā potenciāla, tāpat viņa uzteica kādreizējā Ozolnieku novada domes priekšsēdētāja Liepiņa pieredzi un prasmes vadīt domi, kamēr par Lasmani Dolgova izteicās pretēji, vaicājot Lasmanim, kā viņš bez pieredzes plāno vadīt domi.
Uz šo jautājumu atbildot, jaunais domes priekšsēdētājs atzīmēja, ka, lai gan viņš iepriekš nav bijis domes priekšsēdētājs, pieredze uzkrāta 20 gadu darbā valsts un pašvaldību pārvaldē. “Man ir pietiekama izpratne par valstī notiekošo un pārvaldi veidojošo kārtību. Es domāju, ka tā pieredze man lieti noderēs,” sacīja Lasmanis.
Saturs turpināsies pēc reklāmas.
Tikmēr amatam neizraudzītā Vītola, pirms balsojuma uzrunājot kolēģus, norādīja, ka atbalsta tālredzīgu skatu novada attīstībā, laicīgi domājot par Jelgavas novada apvienošanu ar Jelgavas pilsētu pēc septiņiem gadiem.
“Līdz šim laikam mums ir ļoti daudz kopā izskatāmu jautājumu un mums kā Jelgavas novadam ir jāveic milzīgi mājasdarbi, lai mēs sakārtotu savu infrastruktūru un piesaistītu investīcijas,” sacīja amata kandidāte, kura uzsvēra, ka tieši viņas pārstāvētā Latvijas Zemnieku savienība (LZS) pašvaldības vēlēšanās saņēmusi vislielāko balsu skaitu.
Savukārt neievēlētais priekšsēdētāja amata kandidāts Liepiņš, aizstāvot savu kandidatūru, skaidroja, ka viņa kā priekšsēdētāja darbība, lai novads kļūtu konkurētspējīgāks, būtu izvērtēt pašvaldības tēriņus un to efektivitāti.
Viņš atklāja, ka priekšsēdētāja amatam, kas ir ļoti izaicinošs, kandidēt piekritis kolēģu uzrunāts. “Kā pieminēja Dolgovas kundze, es uzskatu, ka pieredze man ir – ne tikai pašvaldības un valsts institūcijās, bet arī privātajās, līdz ar to būt par vadītāju nevar izmācīties skolā, tas veidojas ar dzīves pieredzi un strādājot,” sacīja Liepiņš.
Viņš atzina, ka iepriekš ir saņēmis daudz kritikas par stilu un veidu, un nespēju “draudzēties ar deputātiem”. “Arī šodien, kandidējot uz amatu, es apsolu, ka mans princips nebūs “draudzēties ar deputātiem”. Mēs šeit neesam vēlēti, lai draudzētos. Mēs esam vēlēti, lai pildītu zināmas pašvaldības funkcijas, un mums ir uzticēts vadīt šo procesu, līdz ar to tajā brīdī mums arī ir jānāk uz darbu un jārunā par risināmiem jautājumiem, nevis par to, kur un kā mēs draudzēsimies,” sacīja Liepiņš.
Valdībā atbalsta grozījumus iedzīvotāju un uzņēmumu papildu atbalstam ziemas sezonā
Pirmajā dienā Jelgavā balsi glabāšanā nodevis 361 vēlētājs
No nākamā mācību gada skolēniem būs jākārto arī obligātais eksāmens kādā no dabaszinātnēm
Pirmdien Latvijā reģistrēti 1232 jauni Covid-19 gadījumi un ziņots par trim mirušajiem
Gaisa temperatūra otrdien paaugstināsies līdz 18 grādiem
Mediķu arodbiedrība rīko brīdinājuma streiku un protesta akciju
Lai komentētu, jums jāpiesakās sistēmā.
Madars ir izcils kombinātors. Dārzkopis pēc izglītības. Nomainījis trīs partijas. Viņa partijai ir divi mandāti no deviņpadsmit. “Palūdzi lai par viņu nobalso gan Nacionāļi gan Saskaņa. Ostaps Benders nobāl…..
Neesmu par šo 80. gadu rokenrola zvaigzni, bet vai Vereščagina pagātni un tagadni arī pacilāsim?
Pa mūžības ceļu aizgājusi ārste
Annas evaņģēliski luteriskajā baznīcā
30. septembrī plkst. 14.00.
Tālākais ceļš vedīs uz krematoriju, tāpēc vainagus un ziedu pušķus lūdzam nenest.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.